Bħala parti mill-proċess ta’ konsultazzjoni dwar il-White Paper li għandha twassal għal riforma fil-liġijiet li jirregolaw id-drogi tal-abbuż, il-Ministeru għall-Ġustizzja nieda paġna fuq Facebook biex id-diskussjoni tkompli fuq is- social media . Il-gvern qed jipproponi li l-enfasi m’għandhiex tibqa’ fuq il-kastig iżda fuq rijabilitazzjoni u l-kura. Is-sit soċjali Facebook bl-isem ta #RaiseTheBars se jiffaċilita l-mod kif persuni interessati fis-suġġett ikunu jistgħu jgħaddu l-ideat u rakomandazzjonijiet tagħhom kif ukoll jistaqsu mistoqsijiet rigward is-suġġett. Il-konsultazzjoni ilha għaddejja minn 15 ta’ Lulju u ser tintemm fil-15 ta’ Settembru. Il-Ministeru ser itella’ wkoll seminar ta’ nofstanhar flimkien mal-istakeholders ewlenin sabiex jiġu diskussi bl-aktar mod apert dan is-suġġett nhar it-Tnejn l-1 ta’ Settembru 2014. Il-Gvern beħsiebu jressaq l-abbozz finali qabel it-tmiem tas-sena 2014. Link: https://www.facebook.com/ raisethebarsmalta